Cum arată noile vagoane de metrou care vor circula pe magistrala 5. Au ecrane LED pe care va fi afișată harta traseului și folie anti-grafitti
Noul tren Metropolis produs de Alstom Transport SA a sosit joi la Depoul Berceni, anunță Metrorex. Trenul are camere de supraveghere interioare și exterioare cu înregistrare și transmitere la bordul mecanicului a imaginilor din vagoane, are afișaj direcției de mers pe lateralele tuturor vagoanelor, sisteme de alarmare în caz de urgență, locuri special amenajate pentru persoanele cu dizabilități, folie anti-grafitti pentru protejarea geamurilor vagoanelor.